ทรานส์ฟอร์เมอร์ส 3
ตัวละคร

แซม วิทวิคกี้ รับบท โดย ไชอา เลอบัฟ (ให้เสียงภาษาไทยโดย กริน อักษรดี) เขาเป็นถึงผู้ที่ช่วยโลกไว้ถึงสองครั้งสองครา และได้กลายเป็นเพื่อนกับพวก ออโต้บ็อตส์
คาร์ลี่ รับบทโดย โรซี่ ฮันติงตัน ไวท์ลี่ย์ (ให้เสียงภาษาไทยโดย นิรมล กิจภิญโญชัย) แฟนใหม่ของแซม เธอมักจะรู้สึกไม่ค่อยดีเวลาที่แซม วิทวิคกี้ ไปเสี่ยงอันตรายต่าง ๆ นานา
ผู้พันวิลเลี่ยม เลนนิกซ์ รับบทโดย จอช เดอเมล (ให้เสียงภาษาไทยโดย จิราวัฒน์ วชิรศรัณย์ภัทร) เป็นผู้บัญชาการหน่วยเนสท์ ร่วมมือทำการสำคัญกับออพติมัส ไพรม์และเหล่าออโต้บ็อตส์มาตั้งแต่ภาคแรก
โรเบิร์ต เอปส์ รับบทโดย ไทริส กิบสัน (ให้เสียงภาษาไทยโดย เกรียงศักดิ์ เหรียญทอง) คู่หูของเลนนิกซ์ ซึ่งปัจจุบันเกษียณราชการแล้ว แต่ก็ยังตัดสินใจเชิญชวนเพื่อนทหารของเขากลับมาช่วยแซมกู้โลกร่วมกัน
ซีมัวร์ ซิมมอนส์ รับบทโดย จอห์น เทอร์เทอร์โร (ให้เสียงภาษาไทยโดย สามารถ เมฆะวิภาค) อดีตเจ้าหน้าที่ของเซ็กเตอร์เซเว่น ที่ยินยอมพร้อมใจช่วยเหลือออโต้บ็อตส์ในยามคับขันมาตลอด
ออพติมัส ไพรม์ (ให้เสียงภาษาไทยโดย ธงชัย ชาญชำนิ) เป็นผู้นำของเหล่าออโต้บ็อตส์ ฝีมือนั้นเรียกได้ว่าหาตัวจับยากมาก เขามีความตั้งใจแน่วแน่ที่จะปกป้องมนุษย์และพยายามพิสูจน์ให้ทุกคนเห็นว่าออโต้บ็อตส์ควรได้สิทธิ์อยู่บนโลกต่อไป
บัมเบิลบี (ให้เสียงภาษาไทยโดย ชานนท์ จำเนียรแพทย์) เป็นเพื่อนของแซม วิทวิคกี้ ตั้งแต่ภาคแรก ยังคอยร่วมทุกข์ร่วมสุขกับแซมอยู่เช่นเดิม
ไอร่อนไฮด์ (ให้เสียงภาษาไทย บุญชนะ โชควิชาโกศล) หุ่นจอมบึกที่มักจะแสดงปืนใหญ่ประจำกายให้ทุก ๆ คนได้พบเห็นอยู่เป็นประจำ ภายหลังไอร่อนไฮด์ถูกเซนติเนล ไพรม์ยิงด้วยปืนสนิมจนเสียชีวิต เพราะเซนติเนล ไพรม์ทำเพื่อผลประโยชน์ของดวงดาวบ้านเกิด
ไซด์สไวป์ (ให้เสียงภาษาไทยโดย เอกชัย พงษ์สมัย) ผู้เชี่ยวชาญในการต่อสู้ด้วยมีดดาบ แปลงร่างเป็นรถเปิดประทุน เขาทำการร่วมด้วยช่วยกันจัดการดีเซปติคอนส์กับพวกเพื่อนๆในออโต้บ็อตส์เสมอมา
ดีโน่ (ให้เสียงภาษาไทยโดย ศุภสรณ์ มุมแดง) เป็นหุ่นยนต์ฝ่ายออโต้บ็อตส์ แปลงร่างเป็นรถยนต์สีแดง ดีโน่ได้มีส่วนร่วมในการปราบปรามหุ่นยนต์ดีเซปติคอนส์แทบทุกครั้ง
แร็ตเชต (ให้เสียงภาษาไทยโดย ศุภสรณ์ มุมแดง) มีหน้าที่หลักในการปฐมพยาบาลหุ่นยนต์ทุกๆตัว แต่เขาก็ร่วมกันปราบพวกศัตรูร่วมกับออโต้บ็อตส์ตัวอื่น ๆ ด้วยเช่นเดียวกัน
วีลแจ็ค หรือ คิว หุ่นยนต์นักประดิษฐ์ มีความชำนาญด้านการสร้างอาวุธขนาดย่อม คิวมีลักษณะร่างกายขนาดเล็กและสวมแว่นตา ในช่วงเวลาที่ออโต้บ็อตส์ถูกจับเป็นเชลยนั้นเอง คิวถูกบาร์ริเคดฆ่าตายในตัวเมืองชิคาโก้
ลีดฟุท (ให้เสียงภาษาไทยโดย บุญชนะ โชควิชาโกศล) หุ่นยนต์จากหน่วยเวรคเกอร์ แปลงร่างเป็นรถแข่งสีแดง และมีปืนกลขนาดย่อมติดอยู่รอบตัว
เซนทิเนล ไพรม์ (ให้เสียงภาษาไทยโดย เอกชัย พงษ์สมัย) พี่ชายของ ออพติมัส ไพรม์ แต่ก่อนนี้เซนทิเนลเคยเป็นหัวหน้าออโต้บ็อตส์มาก่อนที่ออพติมัส ไพรม์ จะได้เป็น เซนทิเนลเกรงว่าดาวไซเบอร์ทรอนจะล่มสลายจึงทำข้อตกลงกับเมกะทรอน และหักหลังออโต้บ็อตส์ด้วยการสังหารไอร่อนไฮด์
เมกะทรอน (ให้เสียงภาษาไทยโดย จักรรัตน์ ศรีรักษ์) เป็นหัวหน้าฝ่ายดีเซปติคอนส์ เขาได้รับบาดเจ็บจากสงครามใหญ่ ณ ประเทศอียิปต์ ทำให้ร่างกายเป็นสนิมไม่แข็งแรงเหมือนก่อน
ช็อคเวฟ เป็นตัวร้ายที่สุดของเรื่อง มีหุ่นยนต์สว่านเป็นลูกน้องคนสนิท ช็อคเวฟมีส่วนร่วมในการทำลายล้างเผ่าพันธุ์มนุษย์และปราบปรามฝ่ายออโต้บ็อตส์ แต่ช็อคเวฟก็ถูกออพติมัส ไพรม์ฆ่าตายในภายหลัง
ดริลเลอร์ หุ่นยนต์หนอนสว่านขนาดใหญ่ซึ่งเป็นลูกน้องมือขวาของช็อคเวฟ
ซาวด์เวฟ (ให้เสียงภาษาไทยโดย ศุภสรณ์ มุมแดง) ลูกน้องคนสนิทของเมกะทรอน ในภาคนี้ซาวด์เวฟได้ลงมาทำการร่วมกับเมกะทรอนที่โลกมนุษย์โดยมีวิธีการอำพรางกายด้วยการแปลงร่างเป็นรถหรู
เลเซอร์บีค มือขวาของซาวด์เวฟ เขาทำหน้าที่คอยจัดการพวกที่คิดต่อต้าน และ/หรือรู้ความลับบางอย่างของฝ่ายดีเซปติคอนส์
สตาร์สครีม ลูกน้องมือขวาของเมกะทรอนที่ทำหน้าที่ส่งเสริมนโยบายของเมกะทรอน สุดท้ายสตาร์สครีมถูกแซม วิทวิคกี้ สังหารด้วยระเบิดเวลาซึ่งเป็นอาวุธประดิษฐ์ของคิว